2. Event Viewer
Για τη γρήγορη επισκόπηση του αρχείου καταγραφής συμβάντων χρησιμοποιείται το εργαλείο Event Viewer, μέσα από την MMC σε user mode. Σε κάθε σύστημα Windows πραγματοποιούνται καταγραφές για τις ακόλουθες κατηγορίες συμβάντων:
1. Application
2. Security
3. System
Ανάλογα με τις επιπλέον λειτουργίες ή υπηρεσίες που είναι εγκατεστημένες στο σύστημα είναι δυνατόν να πραγματοποιούνται καταγραφές συμβάντων για περισσότερες κατηγορίες, όπως για παράδειγμα:

1. DNS Server, για τη λειτουργία της υπηρεσίας DNS,

2. Directory Service και File Replication Service για τη λειτουργία του Server ως Domain Controller.

Κάθε καταγραφή συμβάντος κατηγοριοποιείται ως προς την κρισιμότητά της σε:

1. Λάθος (Error)
2. Προειδοποιητικό μήνυμα (Warning)
3. Πληροφοριακό μήνυμα (Information)
Για κάθε συμβάν καταγράφονται τα ακόλουθα στοιχεία:

1. Η κατηγοριοποίηση της κρισιμότητάς του

2. Στοιχεία χρόνου

3. Η πηγή από την προήλθε το συμβάν (υπηρεσία ή εφαρμογή)

4. Επιμέρους κατηγοριοποίηση του συμβάντος ως προς την πηγή

5. Αριθμητικός Κωδικός

6. Ο χρήστης για τον οποίο έτρεχε η εφαρμογή ή η υπηρεσία (SYSTEM)

7. Ο υπολογιστής στον οποίο καταγράφηκε το συμβάν
Με δεξί κλικ στο My Computer και επιλέγοντας Manage, μπορούμε να έχουμε πρόσβαση στο Computer Management MMC και από εκεί στον Event Viewer:

Εικόνα 2‑1
Με δεξί κλικ σε κάποια κατηγορία Events και επιλέγοντας Properties:

Εικόνα 2‑2
έχουμε πρόσβαση στις ιδιότητες αυτής της ενότητας των Events:

Εικόνα 2‑3
Στην καρτέλα Filter μπορούμε να εισάγουμε κριτήρια ώστε να περιορίσουμε τον αριθμό των εμφανιζόμενων events και να επεξεργαστούμε ευκολότερα πληροφορίες για συγκεκριμένη υπηρεσία ή χρονικό διάστημα:

Εικόνα 2‑4Επιλογή events βάσει των ιδιοτήτων τους
